GAC Group

| GAC Group Guangzhou Automobile Group Co> , Ltd. |
| --- | --- |

Yritysmuoto:  valtionyhtiö, pörssiyhtiö
Osake:  HKSE: 2238, SSE: 601238
Markkina-arvo:  9,5 mrd. USD (5/2015)
Perustettu:  1997, pörssiyhtiöski 28.6.2005
Toimitusjohtaja:  Qinghong Zeng
Puheenjohtaja:  Fangyou Zhang
Kotipaikka:   GAC Center, 23 Xingguo Road, Zhujiang New City, Tianhe District, Kanton GNG 510623, Kiina
Toimiala:  autoteollisuus
Tuotteet:  henkilö-, kuorma- ja linja-autot, moottoripyörät, ajoneuvojen osat, autorahoitus, ajoneuvovakuutukset
Liikevaihto:   3,5 mrd. USD (2014) 
Nettotulos:   517,1 milj. USD (2014)
Henkilöstö:  45 819 (2014)
Emoyhtiö:  GAIG
Tytäryhtiöt:  useita, mm. GAG Motor, GAC Changfeng, GAC Gonow, GAC Honda, GAC Nissan, GAC Toyota, GAC Fiat Chrysler, GAC Mitsubishi, Guangzhou Denway Bus ja Guangzhou Yangcheng Automobile
Omistaja:  enemmistöomistaja Kiinan valtio: GAIG (91,9346 %), Wanxiang Group Corporation (3,99 %), China National Machinery Industry Corporation (3,6909 %)
Kotisivu:  www.gagc.com.cn
Infobox OKVirheellinen NIMI-arvo: 
GAC Group (täydellisemmin Guangzhou Automobile Group Co., Ltd.; kiin. 广州汽车集团股份有限公司) on vuonna 1997 perustettu kiinalainen autoteollisuuden holdingyhtiö. Tytäryhtiöineen se suunnittelee, valmistaa ja myy henklöautoja, raskaita ajoneuvoja (kuorma-, linja- ja erikoisautoja), moottoripyöriä, mopoja, ajoneuvojen moottoreita ja muita osia. Yhtiö palvelee myös ajoneuvorahoituksessa, -leasingissä, -vakuutuksissa oheistuotteineen ja huoltotoiminnassa sekä sijoittaa kiinteistöihin. Yhtiö osallistuu ajoneuvojen ja niiden osien maahantuontiin ja maastavientiin, ajoneuvojen purkutoimintaan, teräskauppaan ja kaupan logistiikkaan. Vuonna 2012 konserni valmisti 712 200 autoa. Vuonna 2015 konsernin myynti oli noussut jo 1,27 miljoonaan autoon.
Teollisuuskonserni on yhtiömuodoltaan julkinen osakeyhtiö. Sitä tuli pörssiyhtiö kesäkuussa 2005. Yhtiön osake noteerataan sekä HKSE (2238) että Shanghain pörssissä (601238). Vuonna 2015 GAC Group ylsi maailman suurimpia pörssiyhtiöitä vertailevalla Forbes Global 2000 -yrityslistalla sijalle 1564. Yhtiön markkina-arvoksi arvioitiin tuolloin 9,5 miljardia Yhdysvaltain dollaria. Sillä oli töissä 45 819 henkeä ja myynnin arvo oli 3,5 miljardia USD (2014, nousua edellisvuodesta). Liikevaihto ei ollut vielä lähelläkään kuutta vuotta aiempaa, yli kaksi kertaa korkeampaa tasoa. GAC Group on Kiinan valtion ohjauksessa oleva valtionyhtiö ja osa laajaa valtionkonserni GAIG Stock Co., Ltd:ia (aiempi Guangzhou Automobile Industry Group).
GAC Groupilla on useita suuria yhteis- ja tytäryrityksiä. Näistä mainittakoon esimerkiksi GAC Motor, GAC Changfeng, GAC Gonow, GAC Honda (Guangzhou Honda Automobile Co., Ltd.), Honda Motor (China) Co., Ltd., GAC Nissan, GAC Toyota (Guangzhou Toyota Motor Co., Ltd.), Guangqi Toyota Engine Co., Ltd., GAC Fiat Chrysler ja GAC Mitsubishi sekä Guangzhou Denway Bus Co., Ltd., Guangzhou Yangcheng Automobile Co. ja Ltd., Guangqi Hino Motor Co., Ltd.
Konsernin Kiinassa valmistamia automerkkejä ovat Changfeng Liebao, Fiat, GAC, Gonow, Honda, Mitsubishi, Toyota, Trumpchi.  GAC Groupin yksittäisistä automalleista tammi–helmikuun 2016 myydyimpiin kuului Trumpchi GS4 -kaupunkimaasturi, joka ylsi tammikuussa 2016 Kiinan 10. myydyimmäksi henkilöautoksi yli 30 000 kappaleen myynnillään.
Changfeng Liebao Feiteng -maasturi poliisiautona (2009).
Fiat Viaggio 3 (2014).
GAC Triumpchi GS4 (2015).
Gonow Xingland 4 (2015).
Isuzu -linja-auto (2007).
Kiinalaisvalmisteinen Honda Fit GK03 (2014).
Mitsubishi Pajero Sport II (2015).
Toyota Yaris (2014).